APROBACIÓN INICIAL DA MODIFICACIÓN DA ÁREA PRIORITARIA CONFORMADA POLOS EDIFICIOS DA PRAZA DA IGREXA (EXPEDIENTE 259/408)
ADMINISTRACIÓN LOCAL — Municipal — Xerencia Municipal de Urbanismo do Concello de Vigo (Outros documentos, notificacións e informacións públicas, 13/07/2020)

O Consello da Xerencia M unicipal de Urbanismo do Concello de Vigo, na sesión ordinaria que tivo lugar o 23 de xuño de 2020, adoptou o acordo que deseguido se transcribe na súa parte dispositiva: “ Primeiro.- Prestar aprobación inicial á Modificación da Área prioritaria conformada polos edificios sitos na praza da igrexa núm.6, 7, 8 e 9 (Caso Vello), aprobada definitivamente polo Consello da XMU na sesión ordinaria do 10.03.2020 e publicada no BOP. Núm.57 do 20.03.2020, mediante a inclusión dos edificios sitos nos núms.10 e 11 da Praza da Igrexa, con base aos feitos e a fundamentación xurídica exposta, e de conformidade coa xustificación disposta nos informes técnicos que obran no expediente, subscritos con data do 03.04.2020 e 08.06.2020, respectivamente, que encana a modificación proposta, ao concluír que, semella propicio e resulta o máis acaído, e así o dispón o PEPRI Casco Vello aprobado definitivamente polo Pleno do Excmo Concello de Vigo con data do 12 de Abril de 2007 ( DOGA do 6.06.2007), actuar na fronte das edificacións situadas na Praza da Igrexa N.º 6,7,8 e 9 ( ARP-7) e Nº10 e N.º 11, dun xeito conxunto, co obxectivo de mellorar a praza, espazo público catalogado, fronte a Colexiata de Santa María, edificio catalogado co nivel Monumental. Segundo.- Abrir un período de información pública por un prazo de vinte (20) días hábiles, a contar dende o seguinte á publicación do correspondente anuncio no BOP de Pontevedra aos efectos de que calquera interesado ou o público en xeral poida examinar o presente expediente. Terceiro.- Notificar o presente acordo aos titulares catastrais das parcelas afectadas, así como aqueles que ostenten algún dereito sobre as mesmas, incluíndo o correspondente trámite de audiencia por un prazo de dez (10) días hábiles, a contar dende o seguinte ao recepción da presente notificación, co fin de que podan alegar e presentar a documentación e xustificacións que estimen pertinentes, en defensa dos seus dereitos e intereses.” En cumprimento do mesmo, e de conformidade co disposto no art.83 da lei 39/2015, do 1 de outubro, do Procedemento Administrativo Común das Administracións Públicas, sométese o expediente a información pública por un prazo de vinte (20) días hábiles, a contar dende o día seguinte ao da publicación do presente anuncio no Boletín Oficial da Provincia de Pontevedra. Durante o referido período de información pública, o expediente atoparase a disposición do público en xeral, na páxina web do Concello de Vigo, no seguinte enlace: https://sede.vigo.org/expedientes/taboleiro/exposicion.jsp? id=1a, así como no departamento no Municipal de Atención ao público da XMU, sito na planta baixa do edificio da Xerencia de Urbanismo – Praza do Rei, s/n), que se desenvolverá mediante o establecemento dun sistema de cita previa a través de solicitude no correo urb. vivenda@vigo. org, ou no teléfono 986.810.349, asignándose a mesma en función da necesidade e coas normas de uso axeitadas para o cumprimento das debidas condicións sanitarias, para a consulta do público en xeral, e co obxecto de que aquelas persoas que poidan resultar interesadas formulen as observacións e reclamacións que xulguen convenientes, en defensa dos seus dereitos e intereses. Vigo, a 29 de xuño 2020. A vicepresidenta da XMU (Resolución do 11.07.2019) Miguel Domingo Quiñonero Asghar